“กองทุนต้นโพธิ์” เก็บ CHASE เพิ่ม 30 ล้านหุ้น ขึ้นแท่นรายใหญ่เบอร์ 3 ตอกย้ำธุรกิจโตแกร่ง
“กองทุนต้นโพธิ์” ซื้อหุ้น CHASE เพิ่ม 30 ล้านหุ้น หนุนถือ 100 ล้านหุ้น หรือคิดเป็นสัดส่วน 5.04% ขึ้นแท่นรายใหญ่เบอร์ 3 สะท้อนความเชื่อมั่นธุรกิจเติบโต
“กองทุนต้นโพธิ์” เก็บหุ้น CHASE เพิ่ม 30 ล้านหุ้น จากเดิมถืออยู่แล้ว 70 ล้านหุ้น ขึ้นแท่นรายใหญ่เบอร์ 3 สะท้อนความเชื่อมั่นธุรกิจเติบโต
23 ก.พ. 2566

นายประชา ชัยสุวรรณ ประธานเจ้าหน้าที่บริหาร บริษัท เชฎฐ์ เอเชีย จำกัด (มหาชน) หรือ CHASE กล่าวว่า ด้วยพื้นฐานที่แข็งแกร่งของบริษัทฯ ส่งผลให้มีนักลงทุนให้ความสนใจเข้าลงทุนเป็นอย่างมาก โดยล่าสุด กองทุนต้นโพธิ์ ซึ่งถือหุ้น CHASE อยู่แล้ว 70 ล้านหุ้น เข้าซื้อหุ้นเพิ่มอีก 30 ล้านหุ้น คิดเป็นมูลค่ากว่า 90 ล้านบาท ทั้งนี้ส่งผลให้ กองทุนต้นโพธิ์ ขึ้นเป็นผู้ถือหุ้นรายใหญ่อันดับที่ 3 ของ CHASE โดยถือหุ้นรวม 100 ล้านหุ้น หรือคิดเป็นสัดส่วน 5.04%
เป็นการตอกย้ำให้เห็นถึงศักยภาพในการบริหารหนี้สินแบบครบวงจร และการเติบโตของบริษัทที่พร้อมยกระดับบริการการติดตามทวงถามและเร่งรัดหนี้สินให้ทั้งแก่กลุ่มสถาบันการเงินและกลุ่มที่ไม่ใช่สถาบันการเงิน
อย่างไรก็ตาม บริษัท อาร์เอส จำกัด (มหาชน) หรือ RS โดยนายสุรชัย เชษฐโชติศักดิ์ ประธานเจ้าหน้าที่บริหาร ยังคงเป็นผู้ถือหุ้นใหญ่เป็นอันดับ 2 ในสัดส่วน 20.35%  และย้ำว่า อาร์เอส กรุ๊ป มีเป้าหมายการลงทุนในรูปแบบการเป็น Strategic Partner และพร้อมสนับสนุนผลักดัน เชฎฐ์ เอเชีย ให้เติบโตอย่างแข็งแกร่งและต่อเนื่อง